《番禺谩兴 其一》
元代·吕诚

炎方吊古易兴衰，知是昆明几劫灰。黄木湾围南海庙，白云山拥粤王台。

百年此地衣冠尽，五月南风舶艑来。游览尚馀高兴在，匆匆莫遣二毛催。

作者简介：昆山人，字敬夫，后更名肃。工诗词。名士咸与之交。家有园林，尝蓄一鹤，复有鹤自来为伍，因筑来鹤亭。邑令聘为训导，不起。有《来鹤亭诗》。